
Die Autorin dieses Buchs, Marion Satzger, geboren und aufgewachsen im Westallgäu ist seit jeher eifrige Verfechterin des westallgäuer Dialekts. Ihre künstlerische Ader, die besonders sprachlich und gesanglich geprägt ist, lebt sie leidenschaftlich gern aus. Begonnen mit dem Schreiben von „Gstanzl“ anlässlich Geburtstagen oder Hochzeiten, über die Texte für die „Ellhofer Waschweiber“ die diese anlässlich der alljährlichen Starkbierprobe im Kloster Weißtanne zu Ellhofen seit nunmehr 15 Jahren zum Besten geben bis hin zu ihren eigenen Liedern, die sie seit einigen Jahren komponiert. Nun hat sie sich mit dem Märchen von Nicodemus Knopfloch einen weiteren Weg erschlossen, sich zu verwirklichen und ihre Fantasie aufs Papier zu bringen. Schon als wir, ihre Kinder, klein waren, hat sie uns immer Geschichten und Märchen erzählt, von Tieren, Elfen und Wichten die im Wald, auf den Wiesen und an den Bächlein leben. Umso erfreulicher ist es, dass nun die erste Geschichte niedergeschrieben ist und hoffentlich vielen Generationen sowohl die Erlebnisse vom kleinen Wicht Nicodemus Knopfloch erzählt und vor allem auch den westallgäuer Dialekt näher bringt und somit am Leben erhält.

Am Teich


Uimol, an am scheene Sommerdag bin i im Garte gweah und huck grad so schee uf em Bänkle dana beim Teich. Do honi grad zueglueget, wia d‘ Libellelarva us em Wasser kummet und sich ganz gmiatlich an d‘ Seeroseblätter nahänget und sich vo de Sunne trickne lond. Und noch a Weile passiert a Wunder. Do isch dia große Umwandlung. Dia Hülle springt auf und a herrlich bunte Libelle kut zum Vorschein, breutet ihre Fliegel aus und loht dia au no vo de Sunne trickne, wartet bis des nuie Leabe sich bis in d Fliegelspitza verdoilt hot und zmol isch es soweit – do fliagt se in ihram erschte Jungfernflug devu.

A wundersame Begegnung


I huck grad so gmiatlich do dana und sinnier so vor mi na, was dia Natur alles so Wunderbares und Wundersames hervorbrocht hot, do merk i, wia scho a ganze Weile d‘ Katz vor am Mausloch hucket und allat wieder ganz verschreckt uf d‘ Seite juckt. I denk mer no: „Jo, was isch etz des? Dia wird doch ita zmol Angscht vor am Meisle hong? Des wär doch a gschpässige Katz.“ Denn bin i aufgstande und ho glueget, was jetzt wohl do dinna in deam Mausloch isch.


Jetzt hon i do neiglueget in des Mausloch und ho do an große alte Mantelknopf gseah, ho do neiglanget zum dean Mantelknopf aufhebe und des glaubet ihr etz it, was do passiert isch: Dea alte Mantelknopf war am oberschte Zipfl von ar Kappe agnäht und ringsrum um dia Kappe no ganz viel verschiedene andere Knöpf. A kluis Männdle, des hätt ganz leicht in a Kaffeebix neibasst, hot mit aller Gwalt dia Kappe festghebt, wo uf seim Kopf doba war. Ganz zottlige lange Hoor sind unter dere Kappe rausghanget und genauso lang und zottlig isch au sein Bart gweah und seine Fiaß mit viel z’große gnaglete Schueh sind grad no in de Luft umanandbombelet, weil des Männdle grad aso an meim ausgstreckte Arm ghanget isch.

I ho z’erscht amole bloß dumm glueget, weil i no nia in meim Leabe a so a kluis Männdle gseah ho und weil der mi so versecklet hot. Was mir eigentlich eifalle dei? Ma kinn doch it uifach in fremde Behausunga eidringe und nocher de Leit au no an de Zipflkappe zieah und des au no an seim gröschte Knopf, woner jemols gfunde hei. I soll mi doch schäme und gfälligscht bei ihm entschuldige. Und zwar dei er do als Entschuldigung scho a gewisses Geschenk erwarte. Allat no ganz verdrillet, was etz do grad passiert isch, honen i denn gfroget: „Jo und was hosch etza du dir do für a Gschenk vorgstellt?“ Des Männdle hot mi nocher glei so komisch agrinst und hot gseit: „Jo natürlich uiner vo deine schönschte Knöpf wo du hosch. Uiner, wo schee glitzret oder an scheene Hirschhornknopf.“ Allat no ganz verdaddret bin i ins Haus neigange und ho in meiner Knopfschachtel gruschtlet und i ho grad zuefällig beuderloi gfunde; uin Knopf, wo schee glitzret und an scheene alte Hirschhornknopf. So bin i denn wieder in‘ Garte naus zu deam Männdle. Der war grad debei, dass er do us deam Mausloch a Säckle rauszoge hot und denn hot er dia Schnur vo deam Säckle offgmachet und do dinna waret au lauter verschiedene Knöpf: große, kluine, rote, griene, bunte, … alls, was ma sich vorstelle ka. Und wo i nocher meine zwoi Knöpf au in sei Säckle neigworfe ho, do hot sich des Männdle so gfreit, hot mi aglachet und zu mir gseit: „Gestatten, dass i mi vorstell? I bin de Nicodemus Knopfloch.“ I ho glei lache miasse und ho zuiem gseit: „Des find i etz doch scho komisch, dass er zum Nochname KnopfLOCH hoißt. Nicodemus Knopf dät doch so viel besser zuiem basse.“ Nocher hot er zu mir gseit normalerweise dei er jo au so hoiße, aber etz grad dei er jo in am Loch wohne und wia des im Allgäu eigentlich allat üblich gweah sei, hot er etz hald grad de Hausname agnomme. Eigentlich dei er jo im Katzebosche doba wohne. In dere alte hohle Birke dinna, aber des sei momentan ita möglich. Er hei scho so viel Knöpf gsammlet und in sämtliche Hohlräum glagret und eigentlich hett er scho no a bitzle an Platz ghett, denn seiet vor a paar Wocha d‘ Hornissa in sei scheene Behausung eizoge und heiet dean ganze Raum in Beschlag gnomme. Uimol do heiet dia Hornissa so wiascht dong do dinna, dass em bei seim Mittagsschläfle sämtliche Knöpf uf de Grind gfalle seiet. Drum hei er jetzt no so a dicke Knollenäs. Schweren Herzens sei er jetzt halt erscht amole zu mir in de Garte umzoge, dass er amol a Weile sei Rueh hei.

